

الہٰیاتی بنیادیں – ماڈیول 2 – خدا باپ
تبادلہِ خیال کے لیے سوالات
1. 	اس سبق میں آپ نے سب سے اہم چیز کیا سیکھی یا کوئی ایسی بات جو آپ کی سمجھ میں نہیں آئی؟
2. 	مسیحی یہ کیوں کہتے ہیں کہ بائبل کا خدا ہی واحد اور سچا خدا ہے؟
3. 	خدا کی لامحدود اور بے مثال قدرت کی تعریف اور وضاحت کریں۔
4. 	تخلیق کے کام میں باپ کے کردار کو "خالق" کے طور پر بیان کریں۔
5. 	کائنات کس طرح خدا کی بھلی  اور اچھی تخلیق ہے جو اُس کے بھلے اور اچھے کردار کی عکاسی کرتی ہے؟
6. 	خدا کی تخلیق پر اختیار کو "مکمل، منفرد، اور جامع" کے طور پر بیان کریں۔
7. 	آپ کی زندگی میں کون سی چیزیں ایسی ہیں جو آپ کو مائل کرتی ہیں کہ آپ اُنہیں خدا کے برابر اہمیت دیں ؟
8. 	تخلیق کی خوبصورتی اور اچھائی کس طرح ہمیں خدا کی خوبصورتی اور اچھائی کو دیکھنے میں مدد دیتی ہے؟
9. 	لعنت کے اثرات فطرت میں اور انسانی معاشرے میں کس طرح ظاہر ہوتے ہیں؟
10. 	عملی طور پر یہ یاد رکھنا کہ خدا "باپ" ہے، آپ کی زندگی میں کس طرح مددگار ثابت ہوتا ہے؟
11. 	یہ یاد رکھنا کہ خدا "قادرِ مطلق" ہے، آپ کو کس طرح تقویت دیتا ہے؟
12. 	آپ دوسرے مذاہب کے بارے میں کیا محسوس کرتے ہیں؟ کیا آپ کو لگتا ہے کہ فرق اہم ہیں؟ کیا آپ سمجھتے ہیں کہ کوئی شخص دوسرے مذہب پر ایمان رکھ کر نجات پا سکتا ہے؟

نظر ثانی اور جائزہ: باپ قادرِ مطلق – شخصیت
ہم تثلیث کو دو زاویوں سے دیکھ سکتے ہیں:
• خدا کی ذات یا ماہیت کے لحاظ سے (Ontological Trinity)، جس میں تینوں شخصیات ایک جیسے الٰہی اوصاف رکھتی ہیں اور قدرت و جلال میں برابر ہیں۔
• شخصیات کے باہمی تعلقات کے لحاظ سے (Economic Trinity)، جس میں ہر شخصیت کی ذمہ داریاں، اختیار کی سطح، اور کردار مختلف ہوتے ہیں۔

کیس سٹڈی:
باب ایک نیا مسیحی تھا۔ کلیسیا میں ایک سال گزارنے کے بعد وہ 'دعا' کے بارے میں سنڈے سکول کے سبق میں شامل ہوا۔ استاد نے کہا کہ مسیحی تثلیث کی کسی بھی شخصیت سے دعا کر سکتے ہیں کیونکہ وہ سب برابر طور پر خدا ہیں اور ایک ہیں۔لیکن باب کو شک تھا۔ اُس نے کہا، "ٹھیک ہے، آپ کسی سے بھی دعا کر سکتے ہیں، لیکن میں باپ سے دعا کرتا ہوں کیونکہ وہی سربراہ ہے۔ اگر آپ چاہتے ہیں کہ آپ کا کام ہو جائے، تو آپ کو باس سے بات کرنی چاہیے۔"
انجیلا، جو کہ ایک اور نئی مسیحی تھی، اسی کلاس میں تھی۔ اُس نے کہا، "لیکن میں روح القدس سے دعا کرنا پسند کرتی ہوں کیونکہ وہ میرے ساتھ ہے۔ باپ مُجھےبہت دور لگتا ہے۔"

غور و خوض کرنے کے لیے سوالات
1. 	آپ کے معاشرےمیں لوگ تثلیث کی مختلف شخصیات کے کردار کو کس طرح دیکھتے ہیں؟ باوجود اس کے کہ ان کے کردار مختلف ہیں، کیا وہ تینوں کو برابر سمجھتے ہیں ، یا وہ عملی طور پر ان شخصیات کو ان کے کردار کے مطابق اہمیت دیتے ہیں؟ کیا وہ کسی ایک کو ترجیح دیتے ہیں؟ وضاحت کریں۔
2. 	آپ خود تثلیث کی شخصیات کے کردار کو کس طرح دیکھتے ہیں؟ کیا آپ تینوں کو برابر سمجھتے ہیں یا عملی طور پر کسی کو زیادہ اہمیت دیتے ہیں؟ کیوں ،یا کیوں نہیں؟
3. 	اگرچہ روح القدس ہمیں  اپنی بجائے   مسیح کی طرف متوجہ کرتا ہے (یوحنا  15 : 26)، ہمیں اس کردار کے لیے اُس کی تعظیم کرنی چاہیے (یوحنا  16 :13-14)۔ آپ اس بارے میں کیا سوچتے ہیں؟ یہ کس طرح ہمارے لیے ایک اچھا نمونہ ہے؟
4. 	اپنے تدریسی گروپ  میں درج ذیل پر تبادلہِ خیال کریں:
a.	تثلیث اور تخلیق میں مختلف کردار اور برابری کس طرح ساتھ چلتے ہیں؟
b.	تثلیث کی فطرت — جس میں برابری اور مختلف کردار شامل ہیں — ہمیں تخلیق میں اختیار کے مثالی تعلقات کو کس طرح سمجھنے میں مدد دیتی ہے؟
c.	تخلیق میں اختیار کے تعلقات گناہ کے باعث کس طرح بگڑ جاتے ہیں؟

عملی مشق
•	جب آپ اس ہفتے دعا میں وقت گزاریں، تو دل میں تثلیث کی کسی ایک شخصیت کو ترجیح نہ دیں۔ تثلیث کی شخصیات کو ان کی برابری اور ان کے جلالی ،مگر مختلف کرداروں کے مطابق تعظیم  دیں۔
•	اگر آپ کسی اختیار والے منصب پر ہیں — جیسے شوہر، پاسٹر، بزرگ، یا کام کی جگہ پر — تو جائزہ لیں کہ کیاآپ اپنا کردار خود کو بڑھانے یا دوسروں سے بہتر سمجھنے کے لیے استعمال کر رہے ہیں۔ خدا کے حضور وقت گزاریں اور حکمت و فروتنی کی دعا کریں۔ قیادت ایک خدمت ہے جو خدا نے آپ کو دی ہے، نہ کہ یہ اہمیت حاصل کرنے کا ذریعہ ہے۔
